cyanic-selkie/wikianc huggingface dataset:
VM i friidrett 2019 – Lengdehopp menn
Øvelsen Lengde menn i VM i friidrett 2019 ble avholdt på Khalifa International Stadium i Doha, Qatar.
Rekorder
Før konkurransen var rekorder og bestenoteringser som følger:
Kvalifisering
Kvalifisering: Kvalgrensen var på 8,15. Uansett skal de 12 beste til finale.
Finale
De 8 beste etter 3 omganger går videre til de 3 siste omgangene.
Andreas Dreier Trio
Andreas Dreier Trio er en jazzgruppe med bassisten Andreas Dreier, gitaristen Bjørn Vidar Solli og Adam Pache på trommer. Gruppa har gitt ut albumene Poinciana (på Losen Records ) og Ahmad Jamal Prosjekt (2014).
Førsteperson (videospill)
Et videospill som spilles i førsteperson er et spill der man ser handlingen fra øynene på hovedpersonen(e). Den mest notable sjangeren videospill som bruker dette, er førstepersonsskytespill, men det finnes flere andre typer spill som bruker dette, blant annet eventyrspill og rollespill.
Et slikt perspektiv kan være unaturlig for visse, og kan derfor forårsake kvalme.
Yāna
Yāna (sanskrit og pali; devanagari: यान​) er en metode av åndelig praksis innenfor buddhismen, og i særdeleshet en metode til å inndele ulike buddhistiske skoler på i henhold til deres type og praksis.
Austevoll prestegjeld
Austevoll prestegjeld var et prestegjeld tilhørende Fana prosti. Det omfattet sogn i Austevoll kommune i Hordaland fylke, og hovedkirken var Austevoll kirke.
Austevolls kirkesogn er nå en del av Austevoll kirkelige fellesråd, og underlagt Fana prosti i Bjørgvin bispedømme i Den norske kirke.
Historikk
Sandtǫðru eller Austrvǫllr sókn (norrønt) har sin opprinnelse fra kristningen av landet. Austevoll antas å være lagt under Sund i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 22. oktober 1909 ble Sund prestegjeld delt slik at annekssognene Austevold og Møgstir dannet et eget Austevold prestegjeld, gjeldende fra 1. januar 1910.
Ved kgl.res. av 26. april 1963 ble de delene av Fitjar kommune og prestegjeld beliggende på Huftarøy lagt til Austevoll sogn og delene på Selbjørn til Møkster sogn, gjeldende fra 1. januar 1964.
Ved avviklingen bestod Austevoll prestegjeld av menighetene i Austevoll og Møkster.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Drabantmusikk EP
Drabantmusikk EP er en musikk-EP med Jesse Jones, utgitt den 11. oktober 2010.
Hanna Klinga
Hanna Klinga (født 13. november 1989) er en svensk seiler.
Hun representerte Sverige under Sommer-OL 2016 i Rio de Janeiro, der hun ble nummer 11 i 49erFX.
Route 66
Route 66, også kjent som U.S. Route 66, US 66, «The Mother Road» eller Will Rogers' Highway, var en hovedvei i USA. Veien var en del av U.S. Highway System. Den ble grunnlagt i 1926, og skilt ble satt opp i 1927. Veien begynte i Chicago, Illinois, gikk gjennom Missouri, Kansas, Oklahoma, Texas, New Mexico, Arizona og California frem til Los Angeles, hvor den sluttet. Veien hadde opprinnelig en samlet lengde på 3.939 km.
Historie
I 1923 begynte man i USA å snakke om å etablere et nasjonalt hovedveissystem. Dette skulle ikke bygges fra grunnen av, men skulle settes sammen av allerede eksisterende veier, noen av disse skulle forbedres, og det skulle også bygges nye veier. I 1926 ble flere veier etablert, blant annet altså også US 66. I 1927 ble det satt opp skilt på veistrekningen fra Chicago til Los Angeles.
I 1928 ble det gjennomført et løp fra Los Angeles til New York, og den første del av ruten, fra Los Angeles til Chicago, gikk på Route 66. På utvalgte steder langs Route 66 stod berømtheter, blant andre Will Rogers, klar til å hilse på løperne når de kom forbi.
Etter hvert vokste trafikken på veien, som de fleste steder var forholdsvis flat. Den ble derfor en yndet rute for lastebiler som fraktet gods mellom øst og vest. I 1930-årene i den såkalte Dust Bowl (en lang tørkeperiode, som la mange landbrukseiendommer i Midtvesten øde), reiste mange bønder, ikke minst fra Oklahoma og Kansas, til California for å få jobb. De fleste av disse menneskene, som litt hånlig ble kalt for "oakies", reiste langs Route 66. Trafikken på veien medførte at mange små samfunn skjøt opp langs veien, og under depresjonen klarte noen av disse samfunn seg noe bedre enn andre småbyer i USA, da mange av beboerne levde av å handle med de reisende på veien. Bensinstasjoner, restauranter og moteller blomstret i disse små byer.
Store deler av den opprinnelige hovedveien var som alle andre tidlige hovedveier jord- eller grusdekket, men i 1938 ble Route 66 den første hovedvei som ble asfaltert i hele sin lengde. På tross av dette var mange strekninger på veien livsfarlige å kjøre, og økenavnet "Bloody 66" ble brukt om flere av disse strekningene. Særlig ga strekningen gjennom Black Mountains i Arizona anledning til problemer. Strekningen var fylt med skarpe hårnålssvinger og stigningene var de bratteste på hele ruten. Mange reisende var så redde for å kjøre denne strekningen at de leide lokale som veivisere.
Under 2. verdenskrig ble veien også flittig benyttet, da reiste enda flere mennesker mot vest for å arbeide for krigsindustrien i California. Veien, som allerede var populær, ble brukt av mange av de som tok turen mot vest, og også militæret benyttet Route 66 til transport av utstyr.
I 1950-årene ble veien primært brukt av de mange mennesker som etter hvert hadde fått mer fritid, og som reiste til Los Angeles på ferie. Painted Desert, Grand Canyon og det store meteorkrater, alle i Arizona var blant de attraksjoner som turistene stoppet ved langs eller i nærheten av veien. Turismen fikk også nye forretninger til å blomstre opp, blant annet isboder, nye moteller, butikker med indiansk kunsthåndverk og mye annet. Meramechulene nær St. Louis, Missouri, reklamerte langs vejen med at her kunne man se Jesse James sitt tilfluktssted, og i Springfield, Missouri oppstod verdens første "Drive Thru" restaurant: Red's Giant Hamburgers. Route 66 ble simpelthen symbolet på et USA som ble bundet sammen av bilene.
I 1956 begynte nedturen for Route 66. Den daværende president, Dwight D. Eisenhower, skrev under et lovforslag som etablerte USA sitt nye motorveinett, "The Interstate Highway Act". Eisenhower var under 2. verdenskrig blitt imponert av Tysklands motorveier, og ønsket å etablere et tilsvarende veinett i USA. Etter hvert som nettet av Interstate Highways ble utbygget, forsvant betydningen av det gamle hovedveinettet, og det gikk også ut over Route 66. I dag forbinder Interstate Highway 80 (eller bare I-80) Chicago med San Francisco, fra Los Angeles til Chicago kommer man fortest ved å ta I-15 til Salt Lake City i Utah, hvor den møter I-80. Man kan også reise gjennom Colorado og Kansas til Missouri. Fra det sydlige California gjennom Arizona, New Mexico, Texas og Oklahoma går I-40, og gjennom Missouri og Illinois går I-44 og I-55. Turen fra Los Angeles til Chicago kan i dag gjøres på omkring 30 timer, mens det tok flere dager langs Route 66. Mange av de strekninger som i dag er Interstate Highways, var opprinnelig deler av Route 66 som ble bygget ut til motorveier.
På slutten av 1960-årene ble I-40 ferdig, og dermed flyttet nesten all trafikken vekk fra Route 66. Etter hvert som de forskjellige Interstatestrekninger ble ferdige, ble hovedveiskiltene fjernet fra de tilsvarende strekninger av Route 66. Det siste sted hvor veien ble nedlagt, var i Williams, Arizona i 1984. I 1985 ble Route 66 endelig tatt ut av hovedveisystemet, selv om den ikke ble erstattet av noen enkelt Interstate. Noen deler av Route 66 ble i stedet overtatt av delstatene som statsveier, noen deler ble lokale eller private veier, mens andre deler ble oppgitt helt og fikk lov til å forfalle.
Endringer av ruten
Allerede i 1930-årene ble Route 66 endret flere ganger, og senere har det skjedd ytterligere endringer. Blant annet er veien blitt ledet utenom flere større byer, for eksempel St. Louis, Missouri og Oklahoma City, Oklahoma. Veien ble også forlenget slik at den sluttet i Santa Monica i stedet for Los Angeles, men den har aldri gått helt ut til Stillehavet, som mange ellers påstod. Den stanset noen kilometer før havet, noenlunde der hvor Olympic Boulevard i Santa Monica i dag krysser I-10.
Route 66 og den amerikanske popkultur
Route 66 har gitt navn til et firma, og oljeselskapet Phillips 66 fikk sitt navn på grunn av tilknytningen til veien. På en testkjøring, der et nytt bensinprodukt skulle prøves, kjørte man Route 66, og da man oppnådde den dengang forrykende topphastighet på 66 miles (106 km) i timen, kom dette tall til å inngå i selskapets navn. Veien er også udødeliggjort i litteratur, film, tv og musikk. I John Steinbecks romanVredens Druer som handler om bønder som reiste fra Oklahoma til California under Dust Bowl-tørken, bruker han et helt kapittel på å beskrive turen mot vest, herunder turen via Route 66, som han kalte "Mother Road", ett av de klengenavn som veien fortsatt har. Det faktum at Steinbeck vant en Pulitzerpris for romanen, var med på å øke veiens popularitet.
I 1946 skrev jazzkomponisten Bobby Troup sangen (Get Your Kicks On) Route 66, etter selv å ha kjørt på veien til California. Han gav sangen til Nat King Cole, som fikk sin karrieres største hit med den. Siden da har også hans datter Natalie Cole, og navn som Chuck Berry, Manhattan Transfer, Oscar Peterson, Depeche Mode, Van Morrison (med Them) og Rolling Stones laget sine versjoner av låten.
Også et TV-show, som simpelthen het Route 66, har sitt navn etter veien, og flere andre TV show er tatt opp på lokaliteter langs eller i nærheten av Route 66, samtidig som mange filmer benytter eller viser til veien, og U2 nevner den i sangen Heartland.
The Road Between
The Road Between er en amerikansk stumfilm fra 1917 regissert av Joseph Levering.
Worcester Summit
Worcester Summit er en fjellrygg med en høyde opp mot om lag 2 030 moh ved østsiden av Jaeger Table i Dufek Massif i Pensacolafjellene. Den ble navngitt av Advisory Committee on Antarctic Names (US-ACAN) i 1979 etter Robin D. Worcester som sammen med David W. Bennett, dannet det første satellitt-kartleggingslaget i U.S. Geological Survey (USGS) ved Amundsen-Scott-stasjonen vinteren 1973.
Nicolaus Crell
Nicolaus Crell (alternativt Nikolaus Krell, født i 1550 i Leipzig i Sachsen, død 9. oktober 1601 i Dresden) var en sachsisk politiker. I religionspolitikken kan han tilregnes filippismen.
Crell ble kurfyrst Kristian Is hoffråd og sekretær, og senere under dennes regjering kansler. Han bekjempet som sådan den lutherske ortodoksi og fremmet samarbeidet med de reformerte. Etter Kristians død ble Crell avsatt i 1591, holdt fanget i fire år, og så anklaget og dømt til døden.Han ble henrettet i 1601 under tiltredelsen av Christian II av Sachsen som ny kurfyrste.
Brentwood (Tennessee)
Brentwood er en amerikansk by som ligger i Williamson County i Tennessee.
Den har og dekker et areal på 106,87 km².
Aude Compan
Aude Compan (født 3. mars 1993) er en fransk seiler.
Hun representerte Frankrike under Sommer-OL 2016 i Rio de Janeiro, der hun ble nummer 6 i 49erFX.
Kim Dong-young
Kim Dong-Young (født 6. mars 1980) er en sørkoreansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 38 på 50 kilometer kappgang.
Flavigny-sur-Moselle
Flavigny-sur-Moselle er en kommune i departementet Meurthe-et-Moselle i regionen Grand Est øst i Frankrike.
Befolkningsutvikling
Antall innbyggere i kommunen Flavigny-sur-Moselle
Geahčaláš
Geahčaláš (nordsamisk, historisk også skrevet Gæččalaš) er et fjell i Lebesby og Porsanger kommune i Finnmark. Det ligger sørvest på fjellvidda Duoddaraš og har en høyde på rundt 480 meter over havet.
Columbia (Tennessee)
Columbia er en amerikansk by som ligger i Maury County i Tennessee.
Den har og dekker et areal på 82,65 km².
Ottavio De Liva
Ottavio De Liva (født 10. juni 1911 i Sevegliano i Bagnaria Arsa i provinsen Udine i Italia, død 23. august 1965 i Udine) var en italiensk prelat og katolsk titularerkebiskop som virket i Den hellige stols diplomatiske tjeneste. Tidlig i karrieren, i 1950, ble han utvist fra Tsjekkoslovakia som en del av den kommunistiske regjeringens kampanje for å utøve kontroll over kirken.
Prest
De Liva var det sjette av syv barn. Han ble etter de filosofiske og teologiske studier ordinert til prest for bispedømmet Udine den 8. juli 1934 av erkebiskop Giuseppe Nogara av Udine.
Pavelig diplomat
Som forberedelse til diplomatisk karriere gikk han inn på Det pavelige diplomatakademi i 1939.
Utvisning fra Tsjekkoslovakia
I 1950, i en periode med intens konflikt mellom den katolske kirken og den kommunistiske regjering i Tsjekkoslovakia, var De Liva, som da bare hadde sekretærs rang, den siste vatikandiplomaten som var igjen i nuntiaturet. Han fungerte da som chargé d'affaires, men den tsjekkoslovakiske regjering var allerede fast bestemt på å avslutte diplomatiske forbindelser, og anerkjente ikke hans status.
A Roadside Impresario
A Roadside Impresario er en amerikansk stumfilm fra 1917, regissert av Donald Crisp.
Ottavio De Liva
Utvisning fra Tsjekkoslovakia
Han handlet på vegne av Pavestolen der i åtte måneder da regjeringen forsinket å gi visum for å la den nyutnevnte chargé d'affaires slippe inn i landet. Regjeringen startet en pressekampanje med beskyldninger mot ham i slutten av februar. Den 16. mars beordret regjeringen ham til å forlate landet innen tre dager; den anklaget ham for «subversiv, anti-statlig aktivitet», iscenesettelse av falske mirakler, blande seg inn i interne anliggender og «misbruk av sitt offisielle verv». Han hadde besøkt Prahas erkebiskop Josef Beran som satt i husarrest gjentatte ganger gjennom flere måneder, og avlag et nytt besøk umiddelbart etter å ha mottatt ordren om å forlate landet. New York Times beskrev De Liva som «en 39 år gammel rund, mild italiener fra Udine». I en støttedemonstrasjon var mye av det diplomatiske korps i Praha tilstede og hilste ham farvel på flyplassen.
Bonn i Vest-Tyskland, IAEA i Wien
Fra 1950 til 1954 arbeidet han under den amerikanske nuntius erkebiskop Aloisius Muench ved det apostoliske nuntiatur til (Vest-)Tyskland, i Kronberg og så Bad Godesberg der nuntiaturet fikk et mer varig tilhold. Blant de kolleger han overlappet med var Opilio Rossi (1948–1952 i Tyskland).
Han var Den hellige stols faste delegat til International Atomic Energy Agency i Wien fra 1960 til 1962.
Nuntius til Indonesia, titularerkebiskop
Den 18. april 1962 utnevnte pave Johannes XXIII ham til internuntius til Indonesia og titularerkebiskop i Heliopolis i Phoenicia. Han ble bispeviet av kardinal Franz König den 27. mai 1962. Medkonsekrerende biskoper var Udines erkebiskop Giuseppe Zaffonato og kurieerkebiskopen Lino Zanini.
I Indonesia, der det oppstod situasjoner der lokale myndigheter ville stanse den katolske kirkes arbeide, forhandlet han til tider direkte med president Sukarno.
De Liva deltok på den andre og den tredje sesjon av Andre vatikankonsil.
Død
De Liva døde i sitt hjemland på et sykehus i Udine 23. august 1965 i en alder av 54 år.
Episkopalgenealogi
Hans episkopalgenealogi er:
Vickers Limited
Vickers Limited var et stort britisk industrikonglomerat som ble fusjonert inn i Vickers-Armstrongs i 1927.
Vickers ble grunnlagt i Sheffield som en stålfabrikk av Edward Vickers og hans svigerfar George Naylor i 1828. I begynnelsen var selskapet mest kjent for kirkeklokkene de produserte. Selskapet ekspanderte og ble et aksjeselskap i 1867 under navnet Vickers, Sons & Company. Siden selskapet hadde god kompetanse innen stål ble det etterhvert naturlig å gå inn i bransjene for skipbygging og våpenproduksjon, og innenfor sistnevnte ble selskapet snart kjent for sine maskingevær. Selskapet begynte så å produsere fly fra 1911.
Zhao Jianguo
Zhao Jianguo (født 19. januar 1988) er en kinesisk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 37 på 50 kilometer kappgang.
Liste over franskspråklige lyrikere
Liste over lyrikere som har skrevet på fransk:
Konsilet i Konstanz
Konsilet i Konstanz, som var det andre i rekken og det mest bemerkelsesverdige av de såkalte tre reformatoriske kirkemøtene i siste del av middelalderen, trådte sammen i Konstanz den 5. november 1414 og ble avsluttet den 22. april 1418.
Bakgrunn
Konsilets hovedmål var å få avsluttet det paveskisma (splittelse) som hadde ført til så mye forvirring etter Avignon-tiden. Pave Gregor XIs tilbakevendelse til Roma i 1377, etterfulgt etter hans død med det kontroversielle valg av pave Urban VI som hans etterfølger, resulterte i at en rekke misfornøyde kardinaler brøt ut og valgte en rivaliserende pave i 1378, som ble basert i Avignon.
Etter et tretti år langt skisma forsøkte man med konsilet i Pisa å løse problemet, ved å avsette begge de to paver og velge en ny, Alexander V. Konsilet hevdet at det i en slik situasjon måtte gjelde at et bispekonsil hadde større myndighet en én enkeltbiskop, selv om det dreide deg om selve biskopen av Roma. Selv om pave Aleksander og hans etterfølger, (mot)paven Johannes XXIII (ikke å forveksle med 1900-tallspaven Johannes XXIII), nøt utbredt tilslutning, særlig på bekostning av avignonpaven, fortsatte skismaet. Men nå var det tre, ikke bare to, som hevdet seg å være rettmessig pave: Gregor XII i Roma, Benedikt XIII i Avignon, og Johannes XXIII. Det gikk med andre ord fra en foraktelig tohet til en av alle forbannet trehet (trinitas non benedicta, sed maledicta).
Det var derfor mange, blant annet den kong Sigismund (senere keiser), som ivret for et nytt konsil for å få løst problemet. Hans sterke stilling skyldtes at det ikke var noen «ledende» pavemakt - og dermed ble Sigismunds rolle som advocatus et defensor ecclesiae (Kirkens talsmann og forsvarer) særlig gjennomslagskraftig. Som møtested foreslå pave Johannes XXIII sitt refugium Bologna. Men etter lange forhandlinger og under påtrykk fra Sigismund ble til slutt kongen og Johannes XXIII enige om det nøytrale Konstanz.
Under drøftelsene var også Strassburg, Basel og Kempten (i Allgäu) blitt vurdert. Konstanz hadde en særlig god infrastruktur og kommunikasjoner på grunn av vannveiene den lå ved, og kunne dermed utmerket motta de forsyninger av næringsmidler og varer som et storinnrykk av tilreisende ville kreve. Dessuten var Konstanz ikke bare riksstad (likesom de øvrige), men den var også et bispesete.
Konsilets sammensetning og forretningsorden
Avignonpaven pave Johannes XXIII så seg da nødt til - mot sin vilje - å sammenkalle dette kirkemøte, for å oppheve det da fortsatt pågående store skisma. Paven innfant seg med et stort følge. Til å begynne med var det bare oppmøtt slike biskoper som stod på Johannes XXIIIs side.
Det var i Koblenz fem slike «nasjoner»: Italica, Gallicana (fransk), Germanica – sistnevnte medregnet skandinaverne, polakkene, litauerne, kroatene, ungarerne og bøhmerne – Anglica og Hispanica.
Representantene for kirken var, foruten tre patriarker, omkring (opplysningene spriker) 30 kardinaler, 40 erkebiskoper, 150 biskoper, 120 abbeder, 2 000 prester, 6 000 munker fra forskjellige ordener (blant andre Vadstenamunken Jöns Håkansson, som 1421 ble erkebiskop i Uppsala) og hundretalls teologidoktorer og professorer ved universitetene. Keiser Sigismund, fire kurfyrster, 24 andre fyrster og hertuger, en stor mengde adelsmenn, alle med tjenerskap, representerte det verdslige element. Dessuten hadde det innfunnet seg i byen en mengde mennesker av de mest ymse slag, som gjerne ville dra private fordeler av møtet, som handelsmenn og småkremmere, falne kvinner og skuespillere og gjøglere, slik at man regnet over 50 000 fremmede i byen. Blant de virkelige reformvennene kan i første rekke regnes de begge franskmenn kardinal Pierre d'Ailly og kansleren for universitetet i Paris Jean Charlier de Gerson.
Fingerspill
Fingerspill er en musikalsk teknikk som benyttes på gitar, banjo («banjo rolls»), mandolin og andre klimpreinstrumenter. Det er vanligvis den dominante hånden, typisk den høyre, som utfører fingerspill mens den andre hånden holder grep. Ved fingerspill lager man brutte akkorder ved at man plukker enkeltstrenger med fingrene, enten i bestemte repeterende mønstre, eller ved å musisere fritt.
Konsilet i Konstanz
Behandlingen av Det store skisma
Selv om de mange italienske biskoper som hadde ledsaget Johannes XXIII støttet dennes legitimitet, ble han selv mer og mer skeptisk til konsilet. Delvis som følge av et heftig og anonymt karakterangrep på ham fra en italiensk kilde, lovet han den 2. mars 1415 å abdisere. Han måtte også sverge på ikke å forlate Konstanz. Men for å kunne beholde sin pavelige makt flyktet han i stedet i hemmelighet fra byen natten 20./21. mars, forkledt som stallknekt, og tok tilflukt i Schaffhausen, et område understilt hans venn Fredrik, fyrste av Østerrike-Tirol. Senere dro hav nidere til Freiburg. Hertug Fredrik støttet Johannes fordi han skyldte ham noe: Paven hadde hjulpet den alltid pengelende hertug ved i oktober 1414 utnevne ham til den romerske kirkes øverste feltkaptein, med en årsgasje på 6000 gullgylden. Kong Sigismund ble opprørt over pavens flukt. Uten en pave var konsilet ikke lenger beslutningsdyktig.
Fingerspill
Vanligvis benytter man fire fingre; lillefinger er sjelden i bruk i typiske mønstre.
Konsilet i Konstanz
Behandlingen av Det store skisma
Femte sesjons beslutning noen dager etter, den 6. april 1415 (dekretet Haec sancta), er epokegjørende for tilsidesettelsen av det pavelige overordnede myndighet. Det inneholdt: hvert konsil som forsamles rettmessig i Den hellige ånd har sin makt umiddelbart fra Jesus Kristus, og enhver, selv paven, må adlyde dens beslutninger vedrørende trosspørsmål og avslutning av kirkeskisma (se konsiliarismen).
Fingerspill
Læring
Innøving av fingerspill vil i mange sjangre være et både teknisk og musikalsk gjennombrudd. Etter en tids nitid øving vil bevegelsene plasseres i muskelhukommelsen, som betyr at fingrene utfører mønstre uten at man tenker på det, og man kan fokusere på musisering. Å plassere noe i muskelhukommelsen krever mange repetisjoner, og det er viktig å ikke begynne så hurtig at man gjør feil i mønsteret kroppen skal lære, men gjør helt korrekte repetisjoner. Det fremheves også at gjennomgang av repeterende øvelser rett før man skal sove har positiv effekt på hvor fort muskelhukommelsen tar over.
Konsilet i Konstanz
Behandlingen av Det store skisma
Anklaget for skjendige forbrytelser ble pave Johannes deretter dømt til avsettelse, det vil si etter at han allerede hadde flyktet av frykt for sin personlige sikkerhet, skjønt keiseren hadde gitt ham leidebrev. Den fremtredende franske lærde Jean Gerson var blant dem på konsilet som inntok og opprettholdt den mest energiske holdning mot den flyktede pave Johannes, og som dessuten ivret særlig mot usedelighet innen kleresiet (noe som gav ham tilnavnet Doctor christianissimus).
De begge andre pavene som var blitt avsatt allerede på konsilet i Pisa i 1409, Benedikt XIII i Avignon og Gregor XII i Roma, ble endelig satt til side. Skismaet var således i prinsipp opphevet.
Benedikt XIII var blitt avsatt ufrivillig. Han befant seg i Spania og hadde bare ganske få tilhengere, men aksepterte aldri avsettelsen. Etter sin noe mer frivillige fratreden som pave ble Gregor XII utnevnt til biskop av Macerata og til kardinalbiskop av Frascati og Porto. Han var den siste pave som gikk av, inntil pave Benedikt XVI også gjorde så den 28. februar 2013, nesten 598 år etter. Benedikt XVIs fratreden var imidlertid helt entydig en frivillig og selvvalgt handling.
Wycliffes lære, og Hus' lære og liv
Hus var blitt arrestert da han kom til Konstanz. Sigismund gjorde en del forsøk på å få satt Hus fri; han fikk blant annet igjennom at Hus skulle få forsvare seg offentlig for konsilet i tre dager, men Sigismund fant fort ut at Hus var en hindring for arbeidet som skulle gjøres på konsilet. Sigismund bad derfor om at Hus ikke skulle bli satt fri før han hadde trukket tilbake alle sine lærdommer.
Noe slikt ville ikke Jan Hus gjøre. Han ble funnet skyldig i heresi (vranglære) av konsilet. Deretter ble han overført til den verdslige rett; dette ble forsvart ved dekret i sesjon 15, den 6. juli 1415.
Den verdslige domstol dømte ham så til å bli brent på bålet. Sviket mot det løfte om fritt leide som han var blitt gitt, kan forstås ut fra at hans sak ikke bare ble forstått som en religiøs disputt, men fordi det hele fikk en nasjonal-tsjekkisk politisk vending.
Den 6, juni ble han ført til retterstedet der han skulle brennes. En keiserlig delegat bad igjen Hus om å angre. Hus nektet, delegaten klappet hans hånd, og veden ble påtent. Hus begynte å synge høyt, men da flammene blåste inn i ansiktet på ham, bad han stille i stedet inntil han døde. Bødlene knuste knoklene hans og skallen med klubber, fikk sin betaling fra delegaten for den dødes klær og sko (som de normalt fikk selge, men disse skulle brennes for at de ikke skulle bli relikvier for hans tilhengere), og lette deretter frem hjertet hans fra bålet. Hus' hjerte ble spiddet og stekt i flammene som var igjen. Endelig ble asken etter ham kostet opp og slengt i den nærliggende Rhinen.
Hieronymus av Praha, en viktig støtte av Jan Hus, hadde imens hastet av sted til Konstanz for å yte Hus sin assistanse. Men han ble også arrestert, stilt for retten, funnet skyldig i heresi og overlevert til den samme verdslige domstol, med det samme resultat den 30. mai 1416 som med Hus. Jean Gerson engasjerte seg sterkt for fordømmelsene og henrettelsene av både Jan Hus og Hieronymus av Praha.
Poggio Bracciolini deltok på konsilet og omtalte senere det urettferdige i prosessen mot Hieronymus.
Reformbeslutninger eller pavevalg først?
En del av medlemmene fikk inn for at konsilet, innen at en ny pave ble valgt, skulle fatte beslutning angående kirkereformasjonen.
Den 9. oktober 1417 gav konsilet ediktet Frequens, der det ble foreskrevet at det for fremtiden skulle innkalles til konsiler minst hvert tiende år. Dette ble imidlertid ikke virkeliggjort - i løpet av de påfølgende 600 år skulle det ikke bli gjennomført mer enn fem økumeniske konsiler i den katolske kirke.
Ved pavepartiets manøvreringer ble det imidlertid gjort i stand til pavevalg før noen ytterligere reformer ble vedtatt. Den italienske kardinalen Odo Colonna ble valgt til pave allerede den 11. november 1417, og han tok seg navnet Martin V; deretter inngikk han en samforståelse med konsilets nasjoner og oppløste konsilet.
Viktige personer
De forskjellige overleverte utførlige lister over konsilsmedlemmene i årene 1414–1418 spriker til dels. De her nevnte personer spilte viktige roller under konsilet av Konstanz:
Basanta Bahadur Rana
Basanta Bahadur Rana (født 18. januar 1984) er en indisk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 36 på 50 kilometer kappgang.
Olaf Thrap-Meyer
Olaf Andreas Devold Thrap-Meyer (1928–1988) var en norsk grafiker og maler.
Devold var elev hos den norske tegneren, grafikeren og maleren Chrix Dahl i årene 1952 til 1955, ved Statens Kunstakademi og hos den britiske grafikeren og maleren Stanley W. Hayter i Paris.
Devold er representert i Nasjonalmuseet i Oslo.
Liane Tooth
Liane Marianne Tooth (født 13. mars 1962 i Sydney), australsk landhockeyspiller som deltok i de olympiske leker 1984 i Los Angeles, 1988 i Seoul, 1992 i Barcelona og 1996 i Atlanta.
Tooth ble en olympisk mester i landhockey under OL 1988 i Seoul. Hun var med på det australske laget som vant landhockeyturneringen for damer foran Sør-Korea og Nederland. Australia vant semifinalen med 3-2 over Nederland og finalen over Sør-Korea med 2-0. Tooth spilte fem kamper og scoret ett mål i OL-turneringen.
Andrea Brewster
Andrea Brewster (født 10. oktober 1982) er en irsk seiler.
Hun representerte Irland under Sommer-OL 2016 i Rio de Janeiro, der hun ble nummer 12 i 49erFX.
12 blokker og 1 vei inn
12 blokker og 1 vei inn er debutalbumet til rapperen Jesse Jones. Albumet ble utgitt i februar 2011 av Tee Productions og EMI.
Sporliste
Alle sangene er produsert av Tommy Tee.
Ba Dedekam
Bakgrunn
Cecilie Dedekam ble født i Kristiania i 1914. Foreldrene hennes var generalagent Finn Dedekam og Valborg Boe. Hun studerte ved Queen Annes’s Studio i London i 1932, og ved Statens håndverks- og kunstindustriskole 1933–35. I 1936 giftet Dedekam seg med skipsreder og filantrop Tom Wilhelmsen. Hun studerte videre ved Art Students League i New York 1958-1960, og ved Pratt Graphic Art Center i New York i 1972. Hun var også ute på flere studiereiser til blant annet Frankrike, Italia, Mexico og Spania.
Hun stilte for første gang ut kunst under kunstnernavnet Ba Dedekam under Høstutstillingen i 1960, her med en skulptur i gips. Senere ble kunsten hennes utstilt på flere separat- og kollektivutstillinger i Norge og andre land. Hun mottok flere internasjonale priser for sine grafiske verk og skulpturer.
Dedekam vekslet mellom forskjellige teknikker og kunstformer, og skapte skulpturer, maleri, grafikk og glassrelieff. Dedekam var mest kjent for sine relativt små skulpturer hogd ut i forskjellige bergarter, som for eksempel marmor, alabast og kleberstein. I tillegg skapte hun også skulpturer i gips, bronse og leire. Naturalistiske eller mer abstrakte menneske- og dyreformer var vanlige motiv i skulpturene hennes. Disse skulpturene hadde ofte en virkningsfull kontrast mellom delikat overflatebehandling og delvis ubearbeidet steinblokk.
Ba Dedekam og Tom Wilhelmsen var gift frem til Wilhelmsen døde i 1978. De var foreldre til Wilhelm Wilhelmsen (1937–2020), Finn Wilhelmsen (1939–2013), Cecilie Paus (f. 1943) og Helen Juell (f. 1947). Dedekam døde 95 år gammel 31. august 2010 i Sveits.
Tone Irene Opseth
Tone Irene Opseth (1959–) er en norsk fotballspiller som har spilte 29 landskamper.
Et høydepunkt i karrieren hennes kom i 1987, da hun ble europamester.
Hun spilte for klubbene Skotterud IL og Setskog IF.
Duoddaraš
Duoddaraš (nordsamisk) er ei fjellvidde i Porsanger og Lebesby kommune i Troms og Finnmark fylke. Den består av et vegetasjonsfattig platå på over 400 meter over havet. Høyeste punkt er 488 meter over havet på Uhca Miekta i sør.
Kyrre Andersen
Kyrre Andersen (1958–) er en norsk kunsthåndverker og industridesigner som har arbeidet mye med stedsspesifikke design- og utsmykningsprosjekter.
Andersen gikk ved Statens håndverks- og kunstindustriskole fra 1978 til 1983.
Etter studiene startet han og studiekamerater verkstedet og designfellesskapet «Trikk». Sammen markerte de seg på utstillinger i flere land, blant annet på «Interiør Nå» på Nordenfjeldske Kunstindustrimuseum i 1984 og ved «Norsk design/kunsthåndverk» på Röhsska museet i Göteborg i 1987.
Klemens Murańka
Klemens Murańka (født 31. august 1994) er en polsk skihopper. Han debuterte i verdenscupen i Zakopane januar 2011 og har en 7.-plass fra Engelberg som sitt beste individuelle resultat.
Kyrre Andersen
Andersen har stått for en rekke stedsspesifikke utsmykningsprosjekter og har samarbeidet mye med Liv Anne Lundberg. Dette dreier seg både offentlige utsmykninger og utsmykninger på cruiseskip.
Klemens Murańka
I 2014 var han på det polske laget som tok gull i lagkonkurransen i junior-VM. Året før tok han individuelt sølv i juniormesterskapet.
Kyrre Andersen
Han har også undervist ved OsloMet.
Fléville-Lixières
Fléville-Lixières er en kommune i departementet Meurthe-et-Moselle i regionen Grand Est øst i Frankrike. Innbyggerne kalles for Flévillois.
Befolkningsutvikling
Antall innbyggere i kommunen Fléville-Lixières
Fléville-devant-Nancy
Fléville-devant-Nancy er en kommune i departementet Meurthe-et-Moselle i regionen Grand Est øst i Frankrike. Innbyggerne kalles for Flévillois eller Flevilloise.
Befolkningsutvikling
Antall innbyggere i kommunen Fléville-devant-Nancy
Elspeth Clement
Elspeth Catherine Clement (født 19. juni 1957 i Kenya), australsk landhockeyspiller som deltok i de olympiske leker 1988 i Seoul.
Clement ble en olympisk mester i landhockey under OL 1988 i Seoul. Hun var med på det australske laget som vant landhockeyturneringen for damer foran Sør-Korea og Nederland. Australia vant semifinalen med 3-2 over Nederland og finalen over Sør-Korea med 2-0. Clement spilte fem kamper og scoret ett mål i OL-turneringen.
Et vestens barn
Handling
En ung jente reiser vestover for å flytte til onkelen sin, under gull-rushet i California.
Men når hun endelig kommer frem, så oppdager jenta at onkelen allerede har blitt drept av en gruppe indianere, og identiteten hans har deretter blitt tatt i bruk av en kriminell fredløs.
La Vergne (Tennessee)
La Vergne er en amerikansk by som ligger i Rutherford County i Tennessee.
Den har og dekker et areal på 65,49 km².
Saskia Tidey
Saskia Tidey (født 10. juni 1993) er en irsk seiler.
Hun representerte Irland under Sommer-OL 2016 i Rio de Janeiro, der hun ble nummer 12 i 49erFX.
Under Sommer-OL 2020 i Tokyo som ble arrangert i 2021, ble hun nummer 6.
Serhij Budza
Serhij Budza, ukrainsk Сергій Будза (født 6. desember 1984) er en ukrainsk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 35 på 50 kilometer kappgang.
Kevin Zegers
Kevin Joseph Zegers (født 19. september 1984 i Woodstock i Ontario) er en canadisk skuespiller og modell. Han begynte som skuespiller i en alder av 6 år.
I 1993 spilte Zegers med Michael J. Fox i komedien Life With Mikey. Han dukket også opp i TV-serien The X-Files. Han var også med på Cannes Film Festival i 2006.
Cookeville (Tennessee)
Cookeville er en amerikansk by som ligger i Putnam County i Tennessee.
Karkamış
Karkamış (kurdisk: Girgamêş) er en by og et fylke i provinsen Gaziantep i Sørøst-Anatolia i Tyrkia. Byen Karkamış har 9 925 innbyggere (2015). Karkamış ligger sørøst i provinsen og grenser til provinsen Şanlıurfa og til Syria. Her er det en grenseovergang til den syriske byen Jarabulus. Karkamış ligger ved floden Eufrat.
Cookeville (Tennessee)
Den har og dekker et areal på 91,98 km².
Evanger prestegjeld
Evangers kirkesogn er nå en del av Voss kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.
Historikk
Ævanga sókn (norrønt) har sin opprinnelse fra kristningen av landet. Evanger antas å være lagt under Voss prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 10. oktober 1891 ble Voss prestegjeld delt i to ved at Evanger sogn ble skilt ut som et eget sognekall, gjeldende fra 1. januar 1892. Ved kgl.res. av 18. april 1969, gjeldende fra 1. juli 1969 ble Evanger sognekall lagt ned og Evanger sogn igjen lagt til Voss prestegjeld.
Tim Berners-Lee
Timothy John Berners-Lee (født 8. juni 1955 i London) er en britisk datainnovatør. Han er kjent for å ha oppfunnet World Wide Web. Han er leder av World Wide Web Consortium, som står for videreutviklingen av World Wide Web.
Bakgrunn og tidlig karriere
Berners-Lee studerte fysikk ved The Queen's College fra 1973 til 1976. Som ung var han svært interessert i tog, og lært dermed mye om elektronikk ved å eksperimentere med modelltog.
Etter å ha fullført utdanningen, fikk han jobb som ingeniør ved telekommunikasjonsselskapet Plessey. I 1978 begynte han å jobbe for D.G Nash Ltd.
Forslag og prototype
Etter han jobbet en periode for John Poole's Image Computer Systems Ltd, kom han tilbake til CERN i 1984 som medlem. Han brukte lignende ideer som han hadde brukt i Enquire til å lage World Wide Web, den første nettleser (denne ble rett og slett bare kalt WorldWideWeb og utviklet på NeXTSTEP) og webserver httpd.
Den første nettsiden
Den første nettsiden Berners-Lee laget var info.cern.ch, og var for første gang online den 6. august 1991. Den gav en forklaring om hva World Wide Web var, og hvordan man kunne skaffe seg en nettleser, en webserver osv. Det var også verdens første web-bibliotek, da Berners-Lee vedlikeholdt en liste over nettsider i tillegg til hans egen.
Jamie Smart
Jamie Smart er en britisk forfatter og foredragsholder. Han er mest kjent for boka CLARITY: Clear Mind, Better Performance, Bigger Results, en bok om hvordan oppnå mental klarhet. I 2015 publiserte han en oppfølger, Little Book of Clarity, A Quick Guide to Focus and Declutter Your Mind.
Tim Berners-Lee
Ingen godtgjørelse
Mens ideene til World Wide Web er enkle, kombinerte Berners-Lee dem på en måte som har muliggjort en kontinuerlig utvikling i takt med teknologiske fremskritt. Ideen ble gjort tilgjengelig gratis uten patenter og royalties (godtgjørelser). I 1994 opprettet han World Wide Web Consortium (W3C) på MIT Laboratory for Computer Science i Cambridge, Massachusetts.
Jamie Smart
Karriere
Smart vokste opp i et alkoholisert husholdning og begynte å drikke når han var 12. Tidlig i tredveårene sluttet han å drikke men utviklet problemer med stress og depresjon. Han begynte å utforske positiv psykologi og startet firmaet Salad Ltd. i 2003. Han solgte virksomheten i 2012.
CLARITY: Clear Mind, Better Performance, Bigger Results
I 2013 skrev Smart sin første bok, CLARITY: Clear Mind, Better Performance, Bigger Results. Boka diskuterer bruken av implikasjonsbasert læring for å oppnå mental klarhet. Smart foreslår i den at sinnet har en innebygd evne til å 'gå tilbake til' mental klarhet. I boka skriver han om misforståelsen om at omstendigheter er ansvarlige for følelsene våre. Han påstår mental klarhet kommer fra forståelsen av at følelser alltid, og bare, kommer fra tenking i øyeblikket.
Little Book of Clarity: A Quick Guide to Focus and Declutter Your Mind
I 2015 gav Smart ut en oppfølger til CLARITY med tips til hvordan oppnå mental klarhet og få ting gjort.
Tim Berners-Lee
Anerkjennelse
Berners-Lee ble den første i posisjonen 3Com Founders Chair ved Massachusetts Institute of Technology, og er nå en Senior Research Scientist der.
Victoria Travascio
Victoria Travascio (født 14. juni 1988) er en argentinsk seiler.
Tim Berners-Lee
Anerkjennelse
I 1997 ble han utnevnt til offiser av Order of the British Empire, og i 2004 ble han ridderkommandør i samme orden og dermed adlet. Han har dermed rett til å føre tiltaleformen sir foran sitt navn. Berners-Lee er også tildelt Order of Merit. I 2012 hadde han en sentral rolle ved åpningen av sommer-OL i London, som en anerkjennelse av hans rolle i utviklingen av det moderne informasjonssamfunnet.
Victoria Travascio
Hun representerte Argentina under Sommer-OL 2016 i Rio de Janeiro, der hun ble nummer 13 i 49erFX.
Clesotrus
Clesotrus er en slekt av biller som hører til familien trebukker (Cerambycidae).
Victoria Travascio
Under Sommer-OL 2020 i Tokyo som ble arrangert i 2021, ble hun nummer 5.
Gymnastikk under Asialekene 2010
Gymnastikk under Asialekene 2010. Gymnastikk var en av flere sporter under Asialekene 2010 i Guangzhou i Kina. Det ble konkurrert i 14 turnøvelser, hvorav åtte øvelser for menn og seks for kvinner, samt to øvelser i rytmisk gymnastikk for kvinner og en øvelse for hvert kjønn i trampoline. 172 utøvere fra tjuefire nasjoner deltok og Kina ble beste nasjon med femten gullmedaljer foran Sør-Korea og Kasakhstan med to hver.
Clesotrus
Utseende
En middelsstor (25-30 millimeter), avlang, mørkbrun trebukk. Antennene er kraftige, men ikke sagtakkede. Hodet er stort og bredt med store, flate fasettøyne. Pronotum er sekskantet, mye bredere enn langt, blankt, fint og spredt punktert. Dekkvingene er parallellsidige med avrundede "skuldre" og litt diffuse, opphøyde lengderibber.
Tim Berners-Lee
Å veve nettet
I Berners-Lees bok Weaving the Web er det flere gjennomgående tema:
Clesotrus
Utbredelse
Arten er endemisk for Madagaskar.
Rosie O’Grady
Rosie O'Grady er en amerikansk stumfilm fra 1917 regissert av John H. Collins.
Gallatin (Tennessee)
Gallatin er en amerikansk by som ligger i Sumner County i Tennessee.
Den har og dekker et areal på 83,35 km².
Vannpolo under Sommeruniversiaden 2015
Vannpolo var en del av Sommeruniversiaden 2015, og ble arrangert fra 2. til 14. juli i Gwangju i South Korea.
Men
13 lag deltok i turneringen for menn.
Kvinner
10 lag deltok i turneringen for kvinner.
Atalburu
Atalburu (fra baskisk «atari»usynlig og «buru» hode) er en overligger over hovedinngangen i et tradisjonelt baskisk hus.
Spesielt i provinsen Nedre Navarra var det vanlig at alle nyoppførte hus på disse steinene fikk påført opplysninger om byggeåret og navnet på ektefellen, eller andre motiver og inskripsjoner som: Teksten kan ha religiøse referanser, for eksempel:
Tradisjonelt har alle baskisk hus et navn, men dette var sjelden skrevet på husets atalburu. Det sto vanligvis skrevet på en armarria, en innmurt stein med våpenskjold, på de husene som hadde slike.
Når et hus fikk et navn, ble navnet nesten aldri endret.
Bruvik prestegjeld
Bruvik prestegjeld var et prestegjeld tilhørende Osterøy prosti. Det omfattet sogn i tidligere Bruvik kommune i Hordaland fylke, og hovedkirken var Bruvik kirke.
Bruviks kirkesogn er nå en del av Osterøy kirkelige fellesråd, og underlagt Åsane prosti i Bjørgvin bispedømme i Den norske kirke.
Historikk
Brúnvíka sókn (norrønt) har sin opprinnelse fra kristningen av landet. Bruvik antas å være lagt under Haus i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 20. juni 1868 ble Haus prestegjeld delt ved at Bruvik sogn ble skilt ut som eget sognekall med Stamnes som annekssogn, gjeldende fra 1. januar 1869. Dale sogn ble utskilt fra Bruvik sogn i 1911. Ved kgl.res. av 30. september 1966 ble Eksingedal sogn overført fra Hosanger prestegjeld, gjeldende fra 1. januar 1967.
Bruvik sogn ble overført fra Bruvik til Haus prestegjeld i 1968, som inngikk i Osterøy prestegjeld i 1975.
Kooperatøren
Kooperatøren var medlemsbladet til Norges Kooperative Landsforening.
Bruvik prestegjeld
Historikk
Bruvik prestegjeld opphørte ved kgl.res. 9. november 1967, i og med navneendringen til Vaksdal prestegjeld, gjeldende fra 1. januar 1968.
Kooperatøren
Det første prøvenummeret utkom i 1905. Bladet skiftet navn til Vårt Blad i 1960, og til COOP Litt ditt i 2000. Bladet ble inntil 1990-tallet sendt hjem til medlemmene, men ligger nå til utdeling i forretningene.
Randolf Arnesen (1880-1958) var redaktør av bladet 1919-48.
Alf Prøysen debuterte med diktet «Røde geranier» i Kooperatøren i 1938. Han hadde også barnespalten «Klimpre-klonken» i bladet fra 1950 til 1960.
Gérard Corbiau
Gérard Corbiau (født 19. september 1941 i Bruxelles) er en belgisk filmregissør.
Han er mest kjent for sine kostymedramaer om musikk som Le maître de musique (1987), Farinelli (1994) og Le Roi danse (2000). Corbiau studerte regi ved Institut des Arts de Diffusion i Bruxelles, senere arbeidet han for den statlige TV-kanalen RTBF hvor han regisserte rundt 50 fjernsynseportasjer.
Yim Jung-hyun
Yim Jung-hyun (født 8. september 1987) er en sørkoreansk friidrettsutøver som konkurrerer i kappgang. Han representerte landet sitt under Sommer-OL 2012 i London, der han ble nummer 34 på 50 kilometer kappgang.
The Rough House
The Rough House er en amerikansk stumfilm fra 1917, regissert av Roscoe Arbuckle.
Morristown (Tennessee)
Den har og dekker et areal på 71 km².
The Rose of Blood
The Rose of Blood er en amerikansk stumfilm fra 1917, regissert av J. Gordon Edwards.
María Sol Branz
María Sol Branz (født 6. februar 1990) er en argentinsk seiler.
The Rose of Blood
Handling
Etter prinsesse Arbassoffs død fyller Lisza Tapenko, en guvernante i husstanden til prins Arbassoff, prinsessens plass i alt annet enn navnet. Men prinsen nekter å gifte seg med henne, på grunn av de store forskjellene i deres sosiale posisjoner. Lisza sin tidligere kjæreste, Vassya, overbeviser henne til å slutte seg til revolusjonens sak. Hun reiser deretter til Sveits, hvor hovedkvarteret til en revolusjonær gruppe befinner seg.
Men prinsen gir til slutt etter, og går med på å gjøre Lisza til sin kone. Men Lisza fortsetter likevel sine aktiviteter sammen med de revolusjonære. Hun myrder en rekke myndighetspersoner, og etterlater en rød rose på hvert av ofrene hennes. Revet mellom kjærligheten til prinsen, og kjærligheten til Russland, blir enda mer komplisert når de revolusjonærene beordrer henne til å drepe ektemannen sin.
María Sol Branz
Hun representerte Argentina under Sommer-OL 2016 i Rio de Janeiro, der hun ble nummer 13 i 49erFX.
Sommerdansen
Sommerdansen (orig: Hon dansade en sommar) er en svensk romantisk dramafilm fra 1951 regissert av Arne Mattsson, etter en roman av Per Olof Ekström. Filmen handler om hvordan en sneversynt og religiøs preget befolkning i ei svensk bygd legger unødige hinder for ungdommens trang til moro og fest. Prestens strenge forkynnelse får tilslutt et tragisk utfall. Filmen er i sort-hvitt.
Filmen ble vist under Filmfestivalen i Berlin i 1952, hvor den vant hovedprisen under den første utdelingen av Gullbjørnen.
Den ble sendt som Mandagsfilm på NRK i 1989 under tittelen Hun danset en sommer.
Griselda Khng
Griselda Khng (født 31. juli 1991) er en singaporsk seiler.
Hun representerte Singapore under Sommer-OL 2016 i Rio de Janeiro, der hun ble nummer 15 i 49erFX.
Johann Baptist Jenger
Johann Baptist Jenger (1793–1856) var en østerriksk komponist, musiker og sekretær for Musikverein für Steiermark og medlem av styret for Gesellschaft der Musikfreunde  i Wien.
Jenger var en fremragende pianist og organist. Han tilhørte kretsen rundt komponisten Franz Schubert, og musisiserte ofte sammen med ham eller i hans påhør.
Vektløfting under Asialekene 2010
Vektløfting under Asialekene 2010. Vektløfting var en av flere sporter under Asialekene 2010 i Guangzhou i Kina. Det ble konkurrert i åtte vektklasser for menn o i sju for kvinner. 176 utøvere fra trettien nasjoner deltok og Kina ble beste nasjon med åtte gullmedaljer foran Kasakhstan med tre.
Loretta Dorman
Loretta Dorman (født 23. juli 1963), australsk landhockeyspiller som deltok i de olympiske leker 1984 i Los Angeles og 1988 i Seoul. Dorman ble en olympisk mester i landhockey under OL 1988 i Seoul. Hun var med på det australske laget som vant landhockeyturneringen for damer foran Sør-Korea og Nederland. Australia vant semifinalen med 3-2 over Nederland og finalen over Sør-Korea med 2-0. Dorman spilte fem kamper i OL-turneringen.